У 1929 годзе быў утвораны ў Хонаве калгас імя Сцяпана Разіна, у стварэнні якога прымала значны ўдзел Зінкевіч Таццяна Лукянаўна. Увесну калгаснікі выехалі араць упершыню на адведзеныя ім палі. Кулацкія пасобнікі, каб сарваць працу, сталі кідаць у іх камяні. На дапамогу калгаснікам прыйшлі вучні 4 класа нашай школы, якім было па 14-15 гадоў. Хлопцы ўсталі за плугі і правялі першыя баразны ўздоўж вузкіх палосак. Адным з іх быў Аляксей Яфімавіч Кавалёў.